|  |
| --- |
| **Anketa e Strukturës së të Ardhurave nga Puna**  Metadata Referenciale në format ESS Standard for Quality Reports Structure (ESQRS)  INSTAT |

Metadata Referenciale

[1. Kontakt 2](#_Toc55830829)

[2. Paraqitja statistikore 2](#_Toc55830830)

[3. Përpunimi statistikor 3](#_Toc55830831)

[4. Manaxhimi i cilësisë 5](#_Toc55830832)

[5. Rëndësia 6](#_Toc55830833)

[6. Saktësia dhe besueshmëria 6](#_Toc55830834)

[7. Afatet kohore dhe përpikmëria 8](#_Toc55830835)

[8. Koherenca dhe Krahasueshmëria 9](#_Toc55830836)

[9. Aksesi në të dhëna dhe qartësia 9](#_Toc55830837)

[10. Kostoja dhe ngarkesa 10](#_Toc55830838)

[11. Konfidencialiteti 10](#_Toc55830839)

[12. Comment 11](#_Toc55830840)

[Aneks 11](#_Toc55830841)

|  |  |
| --- | --- |
| 1. Kontakt | |
| 1.1. Institucioni i kontaktit | INSTAT, Instituti i Statistikave |
| 1.2. Njësia e kontaktit | Sektori i Statistikave të Tregut të Punës dhe Pagave |
| 1.3. Personi i kontaktit | Julinda Haçkaj |
| 1.4. Funksioni i personit të kontaktit | Specialist në Sektorin e Statistikave të Tregut të Punës dhe Pagave |
| 1.5. Adresa postare | Rr. Vllazën Huta, Ndërtesa 35, Hyrja 1, Tiranë, Kodi Postar 1017 |
| 1.6. Adresa elektronike (e-mail) | [jhackaj@instat.gov.al](mailto:jhackaj@instat.gov.al) |
| 1.7. Numri i telefonit | +(355) 4 233356 / 233/ 240 |
| 1.8. Numri i faksit | +(355) 4 228300 |
| 2. Paraqitja statistikore | |
| 2.1. Përshkrimi i të dhënave | Anketa e Strukturës së të Ardhurave nga Puna (ASAP) është një studim 4-vjeçar i cili ofron të dhëna strukturore të harmonizuara në të gjithë BE-në mbi të ardhurat bruto nga puna, orët e paguara dhe ditët vjetore të pushimit të paguar.Anketa kryhet sipas Rregullores së Këshillit Europian (KE) Nr 530 / 1999 në lidhje me statistikat strukturore mbi fitimet dhe kostot e punës, dhe Rregulloren e Komisionit (KE) Nr. 1738/2005 për ndryshimin e Rregullores (KE) Nr. 1916/2000 në lidhje me përcaktimin dhe transmetimin e informacionit mbi strukturën e të ardhurave nga puna.  ASAP 2018 ofron informacion të detajuar mbi të ardhurat nga puna për orë, mujore dhe vjetore sipas karakteristikave personale të punonjësve (seksi, mosha, profesioni, kohëzgjatja e shërbimit, niveli më i lartë arsimor i arritur, etj.) dhe sipas punëdhënësit të tyre (aktiviteti ekonomik, madhësia dhe kontrolli ekonomik i ndërmarrjes).  Të dhënat rajonale janë në dispozicion në nivelin NUTS1. |
| 2.2. Sistemi i klasifikimit | Aktiviteti ekonomik është i koduar në NACE Rev. 2 ndërsa profesionet janë koduar në ISCO-08.  Informacioni mbi nivelin më të lartë të arsimit dhe aftësimit të përfunduar me sukses është klasifikuar sipas ISCED2011. |
| 2.3. Mbulimi i sektorit | Anketa e Struktures së të ardhurave nga Puna në Shqipëri i referohet njësive lokale që i përkasin ndërmarrjeve me të paktën 10 të punësuar, në aktivitetet ekonomike të përcaktuara nga NACE Rev. 2 seksionet B deri në S, duke përjashtuar seksionin O. |
| 2.4. Koncepte statistikore dhe përkufizime | Të punësuarit janë të gjithë personat që kanë një kontratë të drejtpërdrejtë pune me ndërmarrjen ose njësinë vendore dhe marrin shpërblim mbi punën e kryer, pavarësisht nga lloji i punës, numri i orëve të punuara (me kohë të plotë ose të pjesshme) dhe kohëzgjatja e kontratës (fikse ose e pacaktuar). Të ardhurat mesatare vjetore bruto nga puna mbulojnë të gjitha 'pagesat jo të regullta', d.m.th. pagesa që nuk ndodhin në secilën periudhë pagese, siç janë: pagesa e muajit të 13-të ose të 14-të, shpërblime për pushime, shpërblime tremujore ose vjetore të kompanisë dhe pagesa vjetore në natyrë.  Të ardhurat mesatare mujore bruto në muajin e referencës mbulojnë shpërblimin e paguar në para, para çdo zbritjeje tatimore dhe kontribute të sigurimeve shoqërore që paguhen nga fituesit e pagave dhe mbahen nga punëdhënësi, dhe kufizohen në të ardhurat bruto të cilat paguhen në secilën periudhë të pagës gjatë muajit referencë.  Të ardhurat mesatare orare bruto përcaktohen si fitime bruto në muajin referencë të ndarë me numrin e orëve të paguara gjatë së njëjtës periudhë.  Numri i orëve të paguara përfshin të gjitha orët normale dhe jashtë orarit të punës dhe shpërblimeve nga punëdhënësi gjatë muajit referues. Orët e pa punuara, por megjithatë të paguara, llogariten si 'orë të paguara' (psh. Për pushime vjetore, pushime publike, pushim të paguar për sëmundje, trajnim profesional të paguar, pushim të veçantë të paguar, etj.). |
| 2.5. Njësia statistikore | Njësia statistikore është ndërmarrja dhe punonjësit që punojnë brenda njësisë së zgjedhur. |
| 2.6. Popullata statistikore | Popullsia e punonjësve të përfshirë në ASAP janë ata që kanë marrë të ardhura për punën e kryer gjatë muajit referues (Tetor), siç kërkohet nga Rregullorja, në ndërmarrjet dhe institucionet që i përkasin sektorit privat dhe publik me të paktën 10 punonjës në NACE Rev. 2 seksionet B në S duke përjashtuar O. |
| 2.7. Zona e referencës | Të dhënat mbulojnë të gjithë vendin në nivel kombëtar NUTS 1. |
| 2.8. Mbulimi në kohë | Anketa e Strukturës së të Ardhurave nga Puna kryhet për herë të parë në 2019. |
| 2.9. Periudha bazë | Nuk Aplikohet. |
| 3. Përpunimi statistikor | |
| 3.1. Burimi i të dhënave | Si burim i të dhënave për ASAP është anketa mbi ndërmarrjet. Popullsia për përzgjedhjen e njësive ekonomike në ASAP 2018 përmban 124.186 ndërmarrje nga regjistri i biznesit që kanë informacionin e njësisë vendore. Kriteret e shtresimit ishin veprimtaria ekonomike, numri i të punësuarve dhe rajoni i njësisë vendore.  ASAP 2018 u krye duke u bazuar në një qasje të marrjes së mostrave në dy faza. Në fazën e parë, u mor një kampion i rastësishëm i shtresuar i njësive ekonomike. Madhësia e mostrës së zgjedhur është 3.381 ndërmarrje.  Pyetësori dhe udhëzuesi për plotësim u dërguan në zyrat e njësive ekonomike të zgjedhura. Në fazën e dytë, njësia ekonomike duhej të zgjidhte një numër të të punësuarve sipas udhëzimeve në shpjegim.  Në lidhje me madhësinë e ndërmarrjes Shqipëria zgjodhi të përjashtojë ndërmarrjet e vogla me më pak se dhjetë të punësuar. Gjithashtu u përjashtua seksioni O i NACE Rev.2. Kjo do të thotë që të dhënat nga anketa përfshijnë vetëm njësitë ekonomike të përfshira në Rregullore.  Një shpërndarje e ndërmarrjeve të marra në studim jepet si më poshtë:   |  |  | | --- | --- | | **Madhësia e ndërmarrjes** | **Pjesa e të punësuarve me pagë që do të intervistohet** | | 10 - 49 të punësuar me pagë | 50% | | 50 - 249 të punësuar me pagë | 25% | | 250 - 499 të punësuar me pagë | 22% | | 500 - 999 të punësuar me pagë | 20% | | 1000+ të punësuar me pagë | 13% | |
| 3.2. Shpeshtësia e grumbullimit të të dhënave | Çdo 4 vjet. |
| 3.3. Grumbullimi i të dhënave | Të dhënat u mblodhën duke përdorur metodën PAPI, Intervistë Personale e Asistuar me letër. Në disa raste, pyetësori elektronik u dërgua me postë elektronike.  Faza e rëndësishme në përgatitjen për mbledhjen e të dhënave është përgatitja e të gjitha materialeve të nevojshme dhe përgatitja e programit për futjen e të dhënave. U identifikuan ndërmarrjet që u intervistuan, kampioni u nda midis anketuesve; anketuesit u trajnuan. Në trajnim anketuesit morën materialet e përgatitura siç janë pyetësori, udhëzuesi për plotësimin e pyetësorit, detyrat e anketuesit, lista e njësive ekonomike, letra njoftuese për ndërmarrjet.  Gjithçka që raportohet nga ndërmarrjet regjistrohet në procesin e mbledhjes së të dhënave. Në rast të mungesës së qartësisë, njësia raportuese kontaktohet. Në rast mos raportimi, një letër zyrtare e nënshkruar nga titullari i institucionit i dërgohet njësisë raportuese. Anketuesit i kërkohet të sillet në mënyrë etike në rast të refuzimit nga ndërmarrjet. |
| 3.4. Vlefshmëria e të dhënave | Vlefshmëria e të dhënave përbëhet nga kontrolle të plotshmërisë dhe kontrolle të besueshmërisë. Kontrollet e plotshmërisë janë të nevojshme për të siguruar që të dhënat e plota janë në dispozicion. Kontrollet e besueshmërisë në të gjitha variablat janë bërë për të siguruar që të dhënat janë të arsyeshme dhe në përputhje me ndryshoret e tjera. Për më tepër, më shumë kontrolle janë bërë gjatë fazës së analizës ku të dhënat janë krahasuar me të dhënat administrative.  Për sa i përket vlefshmërisë së të dhënave, procedurat e editimit të të dhënave në përgjithësi i referohen nivelit mikro  **1.** Editimi i të dhënave në programin e futjes së të dhënave.  • Kontrolli i pyetësorëve në hyrje, kontrollet e plotshmërisë, kontrollet e vlerave të vlefshme, kontrolli logjik i pyetësorit. Numri i pyetësorëve që vijnë duhet të jetë i barabartë me numrin e pyetësorëve të shpërndarë në prefektura.  • Kontrollet individuale bëhen për rastet e refuzimit dhe pa kontakte.  • Ndërmarrjet aktive të përgjigjura kontrollohen për koherencën e të dhënave të dhëna në pyetësor.  **2.** Kontrolli i disa pyetjeve përmes informacionit që mund të gjendet nga kontakti individual i ndërmarrjes.  Një peshë e përshtatshme llogaritet për secilën njësi që raportoi të dhënat e saj. Kjo peshë llogaritet për arsye të ndryshme: probabiliteti i pabarabartë i përzgjedhjes, rregullimi i mos përgjigjes, ndërmarrje që rezultojnë jashtë fushëveprimit. Outlier-at merren në konsideratë në procedurën e peshimit. |
| 3.5. Përpilimi i të dhënave | Procesi i përpilimit të të dhënave bëhet përmes dy procedurave:  **Cilësia e të dhënave**  Ekzistojnë disa rregulla për të analizuar cilësinë e të dhënave:  - Kontrolli matematik i pyetësorit • Kontrolli logjik i të dhënave të pyetësorit  - Krahasimi i të dhënave me regjistrin administrativ  - Analizë e devijimeve të mëdha nga mesatarja.    **Trajtimi i mos përgjigjes**  Konsiderohen të gjitha rastet e mëposhtëme:  - Mos kontakti  - Refuzim i plotë  - Refuzime të pjesshme (për tregues të ndryshëm).  Trajtimi i mos përgjigjes kryhet duke përdorur metoda të drejtpërdrejta ose kombinime të tyre siç janë:  - Të dhëna nga burimi administrativ;  - Të dhëna nga ndërmarrjet që kanë kushte të ngjashme. |
| 3.6. Rregullimi | Nuk aplikohet. |
| 4. Manaxhimi i cilësisë | |
| 4.1. Sigurimi i cilësisë | INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në ligjin “Për statistikat Zyrtare", Nr.17/2018, datë 17.04.2018”, INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane (European Statistics Code of Practice). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve. Kontrollet e cilësisë dhe vlerësimi i të dhënave janë veprime që kryhen përgjatë tërë procesit dhe më pas analizohen nga stafi me qëllim përmirësimin e cilësisë së statistikave. Stafi ka përvojën e duhur për llogaritjen e indikatorëve si dhe është i përfshirë në faza të ndryshme të përpilimit, të tilla si: mbledhja e të dhënave, kontrollet fillestare, hedhja e të dhënave dhe kontrollet përfundimtare. |
| 4.2. Vlerësimi i cilësisë | Mikrodatat ASAP kontrollohen për plotësinë dhe krahasueshmërinë. Ata kontrollohen për çdo ndryshim të madh në të dhëna, veçanërisht për shkak të devijimeve të mëdha në indikatorët kryesorë. Në rast ndryshimesh, të dhënat nga burimet e tjera të mundshme përdoren për të konfirmuar situatën e rasteve kur hasen ndryshime të mëdha të ndonjë njësie brenda bazës së të dhënave. |
| 5. Rëndësia | |
| 5.1. Nevojat e përdoruesit | Rezultatet dhe të dhënat e Studimit të Strukturës së të Ardurave nga Puna (ASAP) shpesh përdoren nga publiku i gjerë shqiptar. Studentët, qendrat kërkimore, Universitetet, sindikatat, media, ndërmarrjet private dhe institucionet e administratës publike të gjithë mund të konsiderohen si përdorues të rëndësishëm të ASAP.  ASAP është i vetmi burim kombëtar ku të ardhurat nga puna mund të lidhen me karakteristika të rëndësishme personale siç është niveli i arsimimit ose profesioni i të punësuarit me pagë. Kombinimi mjaft unik midis veçorive individuale nga njëra anë dhe karakteristikave të ndërmarrjes nga ana tjetër gjithashtu mund të shpjegojë përdorimin e gjerë të ASAP. |
| 5.2. Kënaqësia e përdoruesit | Asnjë Anketë e Kënaqësisë së Përdoruesit që t’i referohet të dhënave të ASAP nuk është kryer nga INSTAT. |
| 5.3. Plotshmëria | Janë përmbushur të gjitha kërkesat e rregullores së Këshillit Europian . |
| 5.3.1. Plotshmëria e të dhënave - shkalla e plotshmërisë së të dhënave | Shkalla e plotësisë së të dhënave, për ASAP 2018 është 100%. Kjo llogaritje mori parasysh Rregulloren e Këshillit (KE) Nr. 530/1999 në lidhje me statistikat strukturore të të ardhurave dhe kostot e punës, dhe Rregulloren e Komisionit (KE) Nr 1738/2005 për ndryshimin e Rregullores (KE) Nr. 1916/2000 në lidhje me përcaktimin dhe transmetimin e informacion mbi strukturën e fitimeve. |
| 6. Saktësia dhe besueshmëria | |
| 6.1. Saktësia e përgjithshme | Në përgjithësi, të dhënat kontrollohen për të identifikuar ndonjë ndryshim domethënës brenda bazës së të dhënave. Kur ndodhin ndryshime, të dhënat e anketës kontrollohen me burime alternative, nëse ka. Kur nuk ka informacion nga burime alternative, INSTAT korrigjon ose konfirmon të dhënat duke përdorur email ose duke thirrur të anketuarit. Masat e marra nga INSTAT për ASAP, për të rritur shkallët e përgjigjes ose për të zvogëluar ndikimin e mosrespektimit duke i imponuar janë si më poshtë:   * Të dhënat grumbullohen direkt nga ndërmarrja. * Anketuesi është i trajnuar se si të trajtojë të anketuarit e vështirë. * Për shkak të mungesës së një sistemi adresash, shpesh është e vështirë për anketuesit të gjejnë ndërmarrje. Për këtë arsye, stafi i INSTAT, përmes adresave të postës elektronike ose numrit të telefonit, kontakton personin përgjegjës për kryerjen e sondazhit dhe merr më shumë informacion mbi vendndodhjen, si dhe datën dhe kohën e takimit. * Prioritet i jepet bizneseve më të mëdha. Kur këto ndërmarrje nuk pranojnë t'i përgjigjen anketuesit, i drejtohet një kërkesë zyrtare në mënyrë të veçantë për presidentin e ndërmarrjeve dhe nënshkruhet nga drejtori i përgjithshëm i INSTAT; * Një kërkesë zyrtare u dërgohet edhe kompanive të tjera që pranojnë të përgjigjen vetëm nëse informacioni kërkohet zyrtarisht. * Ndërmarrjet janë të ftuara të kontaktojnë Zyrën e Statistikave në rast pyetjesh dhe gjithmonë janë të disponueshëm staf i kualifikuar për t'iu përgjigjur thirrjeve të ndërmarrjeve. |
| 6.2. Gabim i kampionimit | Referuar Aneksit 1 për Koeficientët e Variacionit. Të gjitha vlerat e treguesve peshohen për të përfaqësuar tërë popullatën. |
| 6.2.1. Gabimet në kampionim - indikatorët | Në Aneksin 1 janë paraqitur Koeficientët e Varicionit të të ardhurave mesatare mujore dhe orare bruto nga puna. |
| 6.3. Gabim jo i kampionimit | Meqenëse ASAP është një anketë, të gjitha vlerësimet e ASAP janë subjekt i gabimeve të zgjedhjes dhe gabimeve jo të zgjedhjes. Gabimet jo të zgjedhjes së kampionit mund të shfaqen në çdo fazë të mbledhjes dhe përpunimit të të dhënave të anketës. Këto përfshijnë gabime në matje, gabime në përgjigje, gabime në intervistues, gabime në përpunim, etj. Intervistuesit udhëzohen që të bëjnë të gjitha përpjekjet e arsyeshme për të marrë intervista të ASAP me punonjësit e ndërmarrjeve të zgjedhura. Pasi të jenë bërë të gjitha përpjekjet për të përfunduar intervistat, mbetet ende një numër i vogël i mos përgjigjeve të njësive. Për më shumë shiko Aneksin 2.  Plotësia e të dhënave është një nga avantazhet e një regjistri administrativ. Për rrjedhojë, për mos përgjigje, ne shfrytëzojmë informacione përmes autoriteteve të administratës tatimore. |
| 6.3.1. Gabimi në mbulim | Mbi mbulimi ndodh kur një njësi është regjistruar në SBR si aktive, por gjatë intervistës statusi nuk është më aktiv (i mbyllur / i fjetur) ose ka ndryshuar madhësinë e ndërmarrjes (më pak se 10 të punësuar) dhe nuk janë brenda objektit të studimit. |
| 6.3.1.1. Shkalla e mbi-mbulimit | Niveli i mbi-mbulimit për ASAP 2018 është 7,93%. |
| 6.3.1.2. Pjesa e njësive që mbulohet edhe nga anketa edhe nga burimi administrativ | Nuk aplikohet. |
| 6.3.2. Gabimi në matje | Gabimet në matje mund të vijnë si rezultat i përgjigjeve nga ndërmarrjet dhe intervistuesve. Këto gabime janë rregulluar në përputhje me llogjikën. Gabime të tjera kapen gjatë fazës së përpunimit dhe kodifikimit të të dhënave, ose në fazën e pastrimit të të dhënave. Imputimet përdoren për të rregulluar këto gabime në përputhje me llogjikën. |
| 6.3.3. Gabimi në mos-përgjigje | Për të gjithë mospërgjigjet informacioni sigurohet nga përdorimi i burimit administrativ. Për rrjedhojë, për mospërgjigje, ne shfrytëzojmë informacionet përmes autoriteteve të administratës tatimore. |
| 6.3.3.1. Shkalla e mos-përgjigjes së njësive | Shiko 6.3 |
| 6.3.3.2. Mos-përgjigja në nivel variabli | Shiko 6.3 |
| 6.3.4. Gabimi në procesim | Gabimet e përpunimit vijnë nga gabimet e kodifikimit. Kodet e profesionit (sipas ISCO-08), Niveli i Edukimit (ISCED2011) dhe kodet e veprimtarisë ekonomike (NACE Rev2) bazohen në përshkrimin e plotësuar në pyetjet e hapura në pyetësor (titulli i punës dhe përshkrimi i vendit të punës; përshkrimi i veprimtarisë ekonomike dhe emri i vendit të punës, dhe niveli më i lartë i arsimit dhe aftësimit i kryer me sukses më të ndryshueshëm). Ato kontrollohen me kujdes. |
| 6.3.4.1. Shkalla e Imputimit | Për anketën e Strukturës së të Ardhurave nga Puna, shkalla e përgjigjes ishte 80,7 %. Pjesa tjeter u imputua nga të dhënat administrative të INSTAT. Në Aneksin 2 paraqitet shkalla e përgjigjes sipas aktivitetit ekonomik (seksione). |
| 6.3.5. Shkalla e gabimit në modelin e parashikuar për vlerësim | Nuk aplikohet. |
| 6.4. Rregullimi stinor | Asnjë rregullim sezonal nuk është bërë në të dhënat e ASAP. |
| 6.5. Politika e rishikimit | Politikat e rishikimit të ASAP bëhen në përputhje me politikën e revizionimit statistikor dhe politikën e trajtimit të gabimeve të vendosura nga INSTAT. Për më shumë informacion referojuni:   * [Politika e revizionimit](http://instat.gov.al/media/2829/politika_e_revizionimit.pdf) * [Politika e trajtimit të gabimeve](http://instat.gov.al/media/2828/politika_e_trajtimit_te_gabimeve.pdf) |
| 6.6. Praktika e rishikimit | Nuk aplikohet. |
| 6.6.1. Rishikimi I të dhënave - madhësia mesatare | Nuk aplikohet. |
| 7. Afatet kohore dhe përpikmëria | |
| 7.1. Afatet kohore | Vonesa kohore mes datës së dorëzimit të të dhënave tremujore dhe përfundimit të periudhës referuese është rreth 680 ditë (T + 680). Publikimi bëhet në mënyrë strikte në përputhje me datat e publikuara për Statistikat e Tregut të Punës në Kalendarin e Publikimeve në faqen zyrtare të internetit të INSTAT. |
| 7.1.1. Publikimi i rezultateve fillestare | Të dhënat e statistikave të strukturës së pagës nuk përfshijnë publikimin e rezultateve paraprake. |
| 7.1.2. Publikimi i rezultateve finale | Rezultatet e publikimit të statistikave të strukturës së pagës publikohen në bazë të kalendarit të publikimeve, me frekuencë çdo 4 vjet. |
| 7.2. Përpikmëria | Në fund të çdo viti, INSTAT publikon [Kalendarin e publikimeve](http://instat.gov.al/al/publikime/kalendari/) për vitin e ardhshëm. |
| 7.2.1. Përpikmëria - shpërndarja dhe publikimi | INSTAT ka qenë 100% i përpiktë në kohë me të dhënat e ASAP 2018. |
| 8. Koherenca dhe Krahasueshmëria | |
| 8.1. Krahasueshmëria gjeografike | ASAP 2018 përputhet me standardin e vendosur në Rregulloren e Këshillit (KE) Nr. 530/1999 në lidhje me statistikat strukturore mbi të ardhurat nga puna dhe kostot e punës, dhe me përcaktimet e treguesve, të miratuara në Rregulloren e Komisionit 1737/2005. Njësia e marrjes së kampionit në fazën e parë është ndërmarrja, por informacioni i regjistrit lejon që të lokalizohet punonjësi në rajonin në të cilin ai / ajo është i/e punësuar. |
| 8.1.1. Asymmetry for mirror flow statistics - coefficient | Llogaritet nga EUROSTAT. |
| 8.2. Krahasueshmëria kohore | Nuk Aplikohet. ASAP zhvillohet për herë të parë në INSTAT. |
| 8.2.1. Gjatësia e serive kohore të krahasueshme | Nuk Aplikohet. |
| 8.3. Koherenca e ndërthurjes së fushave | I vetmi burim i mundshëm i të dhënave me të cilat mund të krahasohen të dhënat nga ASAP janë të dhënat e rregullta mujore administrative për personat e punësuar dhe pagat. Shikoni krahasimin në Aneksin 3.  Për këtë qëllim janë krahasuar të dhënat mbi të ardhurat mujore bruto nga puna për në muajin Tetor 2018 nga të dy burimet. Diferenca midis tyre vjen nga fusha e mbulimit. Të dhënat e ASAP 2018 janë të bazuara në anketë, ndërsa të dhënat nga burimi administrativ, kanë të bëjnë me të gjithë personat e punësuar në secilin aktivitet të seksionit NACE Rev.2. |
| 8.4. Koherenca e të dhënave me frekuenca të ndryshme mbledhjeje | Nuk Aplikohet. |
| 8.5. Koherenca - Llogaritë Kombëtare | Nuk Aplikohet. |
| 8.6. Koherenca e brendshme | Konsistenca e të dhënave është kontrolluar përpara se të finalizohen rezultatet e ASAP. Lidhjet midis variablave dhe koherencës brenda grupit të të dhënave kontrollohen gjithashtu para publikimit. |
| 9. Aksesi në të dhëna dhe qartësia | |
| 9.1. Njoftim për media | Njoftimi për shtyp përmban informacione mbi treguesit kryesorë të llogaritura nga Anketa si: Struktura e punësimit, pagat, orët e punës, hendeku gjinor i pagave.  Njoftimi për shtyp publikohet në faqen zyrtare të internetit të INSTAT. |
| 9.2. Publikime | Rezultatet e ASAP 2018 janë publikuar në faqen zyrtare të internetit të INSTAT. |
| 9.3. Baza e të dhënave on-line | Të dhënat e Strukturës së të Ardhurave mund të aksesohen tek linku [Databaza Statistikore](http://databaza.instat.gov.al/pxweb/sq/DST/?rxid=47f35477-d2ad-4207-abea-d062cd144055). |
| 9.3.1. Tabelat me të dhëna - Konsultimet | Nuk Aplikohet. |
| 9.4. Aksesi në të dhënat mikro | Baza e të dhënave në nivelin mikro nuk publikohet për arsye konfidencialiteti. Të dhënat e agreguara janë lloji i vetëm i të dhënave që u jepet përdoruesve të jashtëm. Edhe pse të dhënat mikro nuk janë publikuar, ato mund të jenë të përdorshme bazuar në nenin 34, pika 17 të numrit të ligjit 17/2018, “Për statistikat zyrtare”. |
| 9.5. Të tjera | Përdoruesit mund të paraqesin kërkesa specifike për të dhëna nga vrojtimi i ASAP përmes faqes së INSTAT, seksioni të dedikuar për [Kontakt](http://www.instat.gov.al/al/rreth-nesh/k%c3%abrko-t%c3%ab-dh%c3%abna/k%c3%abrkes%c3%ab-t%c3%ab-dh%c3%abnash-formulari/). |
| 9.6. Dokumentimi i metodologjisë | Dokumentacioni metodologjik mbi ASAP 2018 është kryer në bazën e Marrëveshjes së Eurostat për zbatimin e [Rregullores së Këshillit 530/1999, Rregulloret e Komisionit 1916/2000 dhe 1738/2005](https://circabc.europa.eu/sd/a/5e10d6d0-455f-4506-a338-0219ecf61551/SES2014%20Implementation%20arrangements.pdf) |
| 9.7. Dokumentimi i cilësisë | Sektori i statistikave të tregut të punës dhe pagave dokumenton të gjithë procesin e punës dhe strukturën e procedurave të anketes për qëllime të brendshme. |
| 9.7.1. Shkalla e plotësisë së metadata-ve | Llogaritet nga EUROSTAT. |
| 9.7.2. Metadata - Konsultimet |  |
| 10. Kostoja dhe ngarkesa | Personat që punojnë për Statistikat e strukturës së pagës janë:   * Total staf në Zyrat Qëndrore: 2 punonjës * Staf i përkohshëm i INSTAT: 4 Operatorë * Staf në zyrat Rajonale: 70 Intervistues, 15 Kontrollorë. |
| 11. Konfidencialiteti | |
| 11.1. Konfidencialiteti - politika | Të dhënat e mbledhura nga NJEF konsiderohen si rreptësisht konfidenciale dhe përdoren vetëm për qëllime statistikore e kërkime shkencore në përputhje me me Ligj Nr. 17/2018 PËRSTATISTIKAT ZYRTARE, si dhe Ligjin Nr. 9887, datë 10.03.2008 "Mbrojtja e të Dhënave Personale". Neni 31 i ligjit për statistikat zyrtare përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshëm. |
| 11.2. Konfidencialiteti - trajtimi i të dhënave | Në përputhje me Ligjin Nr. 17/2018 PËR STATISTIKAT ZYRTARE, në nivelin mikro të të dhënave, në të dhënat e AFP-së përjashtohen Emri / Mbiemri, data / muaji / viti i lindjes, vendi i punës dhe emri dhe adresa e punëdhënësit. |
| 12. Comment |  |
| Aneks | |
| Aneks 1: Koeficientët e variacionit  **Koeficenti i varicionit për të ardhurat mujore bruto nga puna**   |  |  |  |  |  | | --- | --- | --- | --- | --- | | **Përshkrimi** | | **Mesatare** | **Devijimi standart** | **Koeficienti i variacionit** | | **Mean** | **SE** | **CV (%)** | | Gjithsej | | 50.735 | 74 | 0,1 | | Me kohë të plotë (meshkuj) | | 53.185 | 120 | 0,2 | | Me kohë të plotë (femra) | | 48.429 | 88 | 0,2 | | Me kohë të pjesëshme (meshkuj) | | 44.929 | 472 | 1,1 | | Me kohë të pjesëshme (femra) | | 45.712 | 640 | 1,4 | | Aktiviteti Ekonomik (NVE Rev.2, seksione) | B | 81.794 | 1.035 | 1,3 | | C | 35.008 | 110 | 0,3 | | D | 77.726 | 431 | 0,6 | | E | 41.903 | 197 | 0,5 | | F | 45.096 | 236 | 0,5 | | G | 40.358 | 136 | 0,3 | | H | 53.036 | 493 | 0,9 | | I | 33.282 | 165 | 0,5 | | J | 74.784 | 865 | 1,2 | | K | 102.351 | 850 | 0,8 | | L | 50.345 | 1.789 | 3,6 | | M | 63.812 | 461 | 0,7 | | N | 56.720 | 257 | 0,5 | | P | 61.794 | 145 | 0,2 | | Q | 56.543 | 204 | 0,4 | | R | 54.937 | 586 | 1,1 | | S | 56.957 | 657 | 1,2 | | Profesioni (ISCO-08, grupe) | 1 | 98.892 | 735 | 0,7 | | 2 | 67.162 | 159 | 0,2 | | 3 | 61.120 | 326 | 0,5 | | 4 | 57.121 | 219 | 0,4 | | 5 | 35.426 | 114 | 0,3 | | 6 | 29.550 | 250 | 0,8 | | 7 | 36.479 | 114 | 0,3 | | 8 | 37.798 | 120 | 0,3 | | 9 | 33.415 | 93 | 0,3 | | Grupmosha | < 20 | 33.423 | 243 | 0,7 | | 20-29 | 45.960 | 113 | 0,2 | | 30-39 | 53.541 | 145 | 0,3 | | 40-49 | 51.672 | 172 | 0,3 | | 50-59 | 51.052 | 174 | 0,3 | | ≥ 60 | 56.946 | 393 | 0,7 | | Rajoni (NUTS 1) | Shqipëria | 50.735 | 74 | 0,1 | | Madhësia e ndërmarrjes | 10-49 | 41.830 | 116 | 0,3 | | 50-249 | 47.911 | 128 | 0,3 | | 250-499 | 54.144 | 202 | 0,4 | | 500-499 | 69.786 | 325 | 0,5 | | 1000 | 63.200 | 173 | 0,3 | | Niveli arsimor | 8/9 vjeçar | 31.825 | 109 | 0,3 | | I mesëm | 38.393 | 71 | 0,2 | | I lartë | 63.044 | 165 | 0,3 | |  | Master/Doktoraturë | 72.537 | 226 | 0,3 |   **Koeficenti i varicionit për të ardhurat orare bruto nga puna**   |  |  |  |  |  | | --- | --- | --- | --- | --- | | **Përshkrimi** | | **Mesatare** | **Devijimi standart** | **Koeficienti i variacionit** | | **Mean** | **SE** | **CV (%)** | | Gjithsej | | 293 | 0,4 | 0,1 | | Me kohë të plotë (meshkuj) | | 302 | 0,7 | 0,2 | | Me kohë të plotë (femra) | | 281 | 0,5 | 0,2 | | Me kohë të pjesëshme (meshkuj) | | 321 | 3,4 | 1,1 | | Me kohë të pjesëshme (femra) | | 326 | 4,4 | 1,4 | | Aktiviteti Ekonomik (NVE Rev.2, seksione) | B | 464 | 5,8 | 1,2 | | C | 195 | 0,6 | 0,3 | | D | 441 | 2,5 | 0,6 | | E | 239 | 1,1 | 0,5 | | F | 253 | 1,3 | 0,5 | | G | 224 | 0,8 | 0,3 | | H | 300 | 2,8 | 0,9 | | I | 187 | 0,9 | 0,5 | | J | 423 | 4,8 | 1,1 | | K | 586 | 4,9 | 0,8 | | L | 292 | 10,3 | 3,5 | | M | 363 | 2,6 | 0,7 | | N | 333 | 1,5 | 0,5 | | P | 389 | 0,9 | 0,2 | | Q | 326 | 1,2 | 0,4 | | R | 313 | 3,3 | 1,1 | | S | 331 | 3,8 | 1,2 | | Profesioni (ISCO-08, grupe) | 1 | 568 | 4,2 | 0,7 | | 2 | 399 | 0,9 | 0,2 | | 3 | 348 | 1,8 | 0,5 | | 4 | 333 | 1,3 | 0,4 | | 5 | 200 | 0,7 | 0,3 | | 6 | 161 | 1,5 | 0,9 | | 7 | 204 | 0,6 | 0,3 | | 8 | 211 | 0,7 | 0,3 | | 9 | 189 | 0,5 | 0,3 | | Grupmosha | < 20 | 193 | 1,5 | 0,8 | | 20-29 | 264 | 0,7 | 0,2 | | 30-39 | 308 | 0,8 | 0,3 | | 40-49 | 299 | 1,0 | 0,3 | | 50-59 | 295 | 1,0 | 0,3 | | ≥ 60 | 330 | 2,2 | 0,7 | | Rajoni (NUTS 1) | Shqipëria | 293 | 0,4 | 0,1 | | Madhësia e ndërmarrjes | 10-49 | 238 | 0,7 | 0,3 | | 50-249 | 273 | 0,7 | 0,3 | | 250-499 | 313 | 1,2 | 0,4 | | 500-499 | 405 | 1,8 | 0,4 | | 1000 | 378 | 1,0 | 0,3 | | Niveli arsimor | 8/9 vjeçar | 178 | 0,6 | 0,4 | | I mesëm | 217 | 0,4 | 0,2 | | I lartë | 366 | 0,9 | 0,3 | |  | Master/Doktoraturë | 428 | 1,3 | 0,3 |   Aneks 2: **Shkalla e përgjigjes (%), sipas seksioneve të NACE Rev.2**   |  |  | | --- | --- | |  | | | **Aktiviteti Ekonomik NACE rev.2** | **Shkalla e përgjigjes (%)** | | **Gjithsej** | **80,7** | | **B** | 84,0 | | **C** | 85,6 | | **D** | 70,6 | | **E** | 90,1 | | **F** | 78,2 | | **G** | 80,0 | | **H** | 84,3 | | **I** | 83,0 | | **J** | 72,7 | | **K** | 73,3 | | **L** | 80,0 | | **M** | 75,0 | | **N** | 74,9 | | **P** | 79,4 | | **Q** | 85,1 | | **R** | 79,7 | | **S** | 74,3 |   Aneks 3: **Të ardhurat mesatare mujore bruto nga puna sipas aktivitetit ekonomik**   |  |  |  |  | | --- | --- | --- | --- | | **NACE  rev.2** | **ASAP (B42)** | **Të dhënat administrative (Tetor 2018)** | **(ASAP-Të dhëna administrative )/ASAP** | | **%** | | B | 81.794 | 83.584 | -2,19 | | C | 35.008 | 34.432 | 1,65 | | D | 77.726 | 73.020 | 6,05 | | E | 41.903 | 38.406 | 8,35 | | F | 45.096 | 43.687 | 3,13 | | G | 40.358 | 38.457 | 4,71 | | H | 53.036 | 44.822 | 15,49 | | I | 33.282 | 28.149 | 15,42 | | J | 74.784 | 76.127 | -1,80 | | K | 102.351 | 101.955 | 0,39 | | L | 50.345 | 44.627 | 11,36 | | M | 63.812 | 75.809 | -18,80 | | N | 56.720 | 52.033 | 8,26 | | P | 61.794 | 62.388 | -0,96 | | Q | 56.543 | 52.978 | 6,30 | | R | 54.937 | 44.910 | 18,25 | | S | 56.957 | 50.215 | 11,84 | | **Gjithsej** | **50.735** | **50.487** | **0,49** | |  |  |  |  | | |